Euroregion
Euroregion er et begreb man i europæisk politik bruger om en transnational samarbejdsstruktur mellem to (eller flere) sammenhængende territorier beliggende i forskellige europæiske lande. Euroregioner repræsenterer en specifik type grænseoverskridende region.

Omfang 
Euroregioner har ikke  nogen lovgivende eller statslig baggrund, og har ikke direkte politisk magt. Deres arbejde er begrænset til kompetencerne hos de lokale og regionale myndigheder, som udgør dem. De er normalt oprettet   for at fremme fælles interesser og projekter på tværs af grænsen og for at samarbejde til fælles bedste for grænsebefolkningen.

Kriterier 
Sammenslutningen af europæiske grænseregioner opregner disse typer kriterier for euroregionerne: 

 En sammenslutning af lokale og regionale myndigheder på hver side af den nationale grænse, nogle gange med en parlamentarisk forsamling
 En grænseoverskridende forening med et fast sekretariat og et teknisk og administrativt team med egne ressourcer
 Af privatretlig karakter, baseret på almennyttige foreninger eller fonde på begge sider af grænsen i overensstemmelse med den respektive gældende nationale lovgivning
 Af offentligretlig karakter, baseret på mellemstatslige aftaler, der blandt andet handler om deltagelse af territoriale myndigheder

Det er vanskeligt at definere en juridisk ramme med udtrykket "Euroregion", da de opererer på tværs af landegrænser og varierer meget efter de lokale forhold.

Navnekonventioner 
Navnekonventionen for euroregioner er lige så forskellig som regionernes form. De mest almindelige lokale navne for en euroregion omfatter euregio, euregion, euroregion, euroregion, euroregión, euroregione, euro-região,  , europaregion, euroregiune, grande région,  (evroregion), regio, conseil eller råd.

Liste over euroregioner 
De samarbejdende regioner har normalt forskellige (lokale) navne i hvert deltagende land. Regionerne er opført i alfabetisk rækkefølge efter de tilsvarende engelske navne. Opført er også de særlige deltagende lande og det år, hvor euroregionen blev grundlagt.

Referencer

Eksterne henvisninger 

 Europarådet: euroregioner
 Euroregion "Dnipro"

EU
Politik i Europa